b'\n_START_ARTICLE_\nJu\xc5\xbenoafri\xc4\x8dki rand\n_START_PARAGRAPH_\nRand, ISO 4217: ZAR je slu\xc5\xbebeno sredstvo pla\xc4\x87anja u Ju\xc5\xbenoafri\xc4\x8dkoj Republici. Ozna\xc4\x8dava se simbolom R, a dijeli se na 100 centi._NEWLINE__NEWLINE_Rand je uveden 1961. godine, kada je zamijenio ju\xc5\xbenoafri\xc4\x8dku funtu, i to u omjeru 2 randa za 1 funtu._NEWLINE__NEWLINE_U optjecaju su kovanice od 5, 10, 20 i 50 centi, te 1, 2 i 5 randa, i nov\xc4\x8danice od 10, 20, 50, 100 i 200 randa._NEWLINE_Rand se paralelno uz doma\xc4\x87e valute koristi i u Lesotu i Svaziju, koji zajedno sa Ju\xc5\xbenoafri\xc4\x8dkom Republikom \xc4\x8dine Zajedni\xc4\x8dki monetarni savez.'